Taas kord on jaanuar ja peagi kogunevad kirikuõpetajad pidama oma iga-aastast Õpetajate Konverentsi korralist istungjärku.  Sel aastal toimub see 21.-22. jaanuarini Läänemaal Roosta puhkekeskuses. Kuni 13. jaanuarini on asjaosalistel võimalik end osalejaks registreerida.  Selle aasta üldteemaks on üks ihu, palju liikmeid - kirik kui organism ja organisatsioon. Keskne küsimus on seega kiriku olemust ja rolli  puudutav. Sama teema oli tõsisemalt päevakorral ka kolm aastat tagasi toimunud konverentsil. Ka ülemöödunud aasta konverentsil oli antud teema aktuaalne, siis moodustas Õpetajate Konverents visiooni- ja missioonitoimkonna.